PRITARTA

Kaišiadorių rajono savivaldybės administracijos

Švietimo, kultūros ir sporto skyriaus vedėjo

2021 m. vasario 12d. įsakymu Nr.DS-SV-59

PATVIRTINTA

Kaišiadorių suaugusiųjų mokyklos

direktoriaus 2020 m. vasario 12 d. įsakymu Nr.V-7

**KAIŠIADORIŲ SUAUGUSIŲJŲ MOKYKLOS**

**2021–2023 METŲ STRATEGINIS VEIKLOS PLANAS**

**BENDROSIOS NUOSTATOS**

Kaišiadorių suaugusiųjų mokykla teikia formalųjį išsilavinimą ir siūlo neformaliojo švietimo programas, mokykloje mokosi gana įvairaus amžiaus mokiniai.

Kaišiadorių suaugusiųjų mokyklos tikslas – sėkmingai organizuoti mokyklos veiklą ir užtikrinti efektyvų jos valdymą, telkti bendruomenę sprendžiant aktualius ugdymo klausimus, numatyti, kaip bus įgyvendinti mokymo ir ugdymo veiklai keliami reikalavimai, pasirinkti veiklos kryptis ir tikslingus ugdymo prioritetus, numatyti bei planuoti mokymo pokyčius.

**VIZIJA**

Moderni, naujovėms bei kaitai atvira švietimo įstaiga, teikianti optimalų ir kokybišką formalųjį bei neformalųjį švietimą.

**MISIJA**

Kokybiškai ugdyti ir mokyti mokinius, skatinti jų saviraišką ir norą mokytis visą gyvenimą.

**MOKYKLOS KONTEKSTAS**

Kaišiadorių suaugusiųjų mokyklos strateginio plano paskirtis – efektyviai valdyti įstaigos veiklą, numatyti mokyklos vystymo(si) perspektyvas ir prioritetus, nuolatinę kaitą, telkti mokyklos bendruomenę aktualioms problemoms spręsti.

**STRATEGINIS PRIORITETAS**

Mokymasis bendradarbiaujant.

**Asignavimai veiklos prioritetams įgyvendinti**

|  |  |
| --- | --- |
| Prioriteto pavadinimas | Asignavimai, tūkst. Eur. |
| Mokymasis bendradarbiaujant | 843,9 |

**VEIKLOS EFEKTYVUMO DIDINIMO KRYPTYS**

Išanalizuosime Lietuvos Respublikos švietimo, mokslo ir sporto ministro įsakymu patvirtintus suaugusiųjų pradinio, pagrindinio, vidurinio programų ugdymo planus ir parengsime bei įgyvendinsime mokyklos ugdymo planą, užtikrinantį mokinių poreikį mokytis visą gyvenimą, ir numatysime pokyčius.

**STRATEGINIS TIKSLAS IR PROGRAMOS**

|  |
| --- |
| Strateginis tikslas - užtikrinti švietimo kokybę ir sudaryti sąlygas mokytis visą gyvenimą, padėti pasirengti integracijai į visuomenę ir siekti asmeninės ūgties. |

|  |
| --- |
| 2. Programa. Ugdymo aplinkos programos įgyvendinimas (02).  1.Programa. Ugdymo turinio programos įgyvendinimas (01). |

**ASIGNAVIMAI STRATEGINIAM TIKSLUI IR PROGRAMOMS ĮGYVENDINTI**

**ŽMOGIŠKIEJI IŠTEKLIAI**

|  |  |  |  |
| --- | --- | --- | --- |
|  | 2021 m. | 2022 m. | 2023 m. |
| Pedagoginių normų ir pareigybių skaičius | 33,09  5,5 | 33,09  5,5 | 33,09  5,5 |
| Išlaidos darbo užmokesčiui, tūkst. Eur. | 773,6 | 773,6 | 773,6 |

**VALDYMO IŠLAIDOS**

**Bendras lėšų poreikis ir numatomi finansavimo šaltiniai (tūkst. Eur.)**

|  |  |  |  |
| --- | --- | --- | --- |
| Finansavimas | 2021 biudžetinių metų asignavimai | 2022 metų projektas | 2023 metų projektas |
| Finansavimo šaltiniai iš viso: |  |  |  |
| 1.1. Iš viso: | 843,9 | 843,9 | 843,9 |
| 1.1.1. Savivaldybės biudžeto lėšos | 111,8 | 111,8 | 111,8 |
| 1.1.2. Valstybės biudžeto specialiosios tikslinės dotacijos lėšos:  -Mokinio krepšelis  -Spec. klasėms | 732,1  708,4  23,7 | 732,1  708,4  23,7 | 732,1  708,4  23,7 |
| 1.2. Kiti finansavimo šaltiniai |  |  |  |
| 1.2.1. Rėmimo lėšos | 700 | 700 | 700 |

**Programų asignavimai (tūkst. eur.)**

|  |  |  |  |  |  |  |
| --- | --- | --- | --- | --- | --- | --- |
|  | 2021-ųjų metų asignavimas | | Numatomi 2022-ųjų metų asignavimai | | Numatomi 2023-ųjų metų asignavimai | |
| Ugdymo turinio programos įgyvendinimas (01) | Iš viso | Iš jų darbo užmokesčiui | Iš viso | Iš jų darbo užmokesčiui | Iš viso | Iš jų darbo užmokesčiui |
| 732 | 679 | 732 | 679 | 732 | 679 |
| Ugdymo aplinkos programos įgyvendinimas (02) | 136 | 94,5 | 136 | 94,5 | 136 | 94,5 |

|  |
| --- |
| **IŠORINĖS APLINKOS (PEST) ANALIZĖ** |
| Politiniai – teisiniai veiksniai.  Lietuvoje politiniai veiksniai turi įtakos švietimo sistemai. Mokykla savo veiklą grindžia Lietuvos Respublikos Konstitucija, Valstybės švietimo 2013-2022 metų strategija, Lietuvos pažangos strategija „Lietuva 2030“, Lietuvos nacionalinės informacinės visuomenės plėtros strategija, Vaikų teisių konvencija, Lietuvos Respublikos švietimo įstatymu, Lietuvos Respublikos neformaliojo suaugusiųjų švietimo įstatymu ir kitais įstatymais, Europos bendrųjų komisijų priimtu „Mokymosi visą gyvenimą memorandumu“, Neformaliojo vaikų švietimo koncepcija, Lietuvos Respublikos Vyriausybės nutarimais, Švietimo, mokslo ir sporto ministro įsakymais, Mokyklos nuostatais, Mokyklos direktoriaus įsakymais ir kitais teisės aktais. Tačiau kai kurie Vyriausybės nutarimai apsunkina suaugusiųjų asmenų mokymąsi, pavyzdžiui: privalomojo sveikatos draudimo panaikinimas suaugusiems, besimokantiems pagal suaugusiųjų bendrojo ugdymo programas, netobula socialinių pašalpų, bedarbių pašalpų mokėjimo sistema, neformaliojo suaugusiųjų švietimo „krepšelio“ nebuvimas sudaro kliūtis suaugusiems asmenims tęsti mokslą, mokytis visą gyvenimą ir likviduoti išsilavinimo spragas. Atviros mokyklos galimybės dalyvauti nacionaliniuose ir tarptautiniuose projektuose sudaro sąlygas tobulinti išsikeliamus Kaišiadorių suaugusiųjų mokyklos tikslus ir juos įgyvendinti. |
| Ekonominiai veiksniai.  Nors švietimas laikomas valstybės politikos sritimi, švietimo sistema finansuojama nepakankamai. Ekonominiai veiksniai nepalankūs suaugusiųjų švietimui ir riboja jų formaliojo ir neformaliojo mokymosi galimybes: didėja skaičius emigruojančiųjų trumpalaikiams darbams, mažos pajamos ir rizika prarasti darbą blogina pamokų, konsultacijų lankomumą (prisijungimą prie MOODLE sistemos skirtu laiku), o tai kartais užkerta kelią mokymuisi.  Būtina išnaudoti ne tik ES programų, bet ir ES struktūrinių fondų lėšas. Valstybės ir savivaldybės lėšų pakanka tik esamai materialinei bazei išlaikyti, bet ne jai atnaujinti ir stiprinti. |
| Socialiniai veiksniai.  Kaišiadorių miesto gyventojų socialinio aktyvumo mažėjimas, neigiami demografiniai pokyčiai didina Kaišiadorių suaugusiųjų mokyklos socialinį ir integracijos vaidmenį suaugusiųjų pradinio, pagrindinio ir vidurinio išsilavinimo neturinčių asmenų parengimui, sėkmingai socializacijai ir integracijai į darbo rinką. Ekonominiai socialiniai veiksniai skatina suaugusiųjų emigraciją, todėl mažėja suaugusiųjų galimybės mokytis. Šis veiksnys turi įtakos ir besimokančiųjų lankomumui. Tarp besimokančiųjų asmenų gausėja socialinę atskirtį patiriančių mokinių skaičius. Šis veiksnys įpareigoja vykdyti jų integraciją. Mokymasis Kaišiadorių suaugusiųjų mokykloje mažina jų socialinės atskirties grėsmę. |
| Technologiniai veiksniai.  Valstybės švietimo strategijos nuostatuose yra akcentuojama švietimo plėtotės kokybė, kuri turi būti užtikrinama modernizuojant bendrąjį ugdymą, atnaujinant mokyklą ir (pa)gerinant švietimo aprūpinimą. Naujos technologijos keičia mokymo(si) sampratą Kaišiadorių suaugusiųjų mokykloje, kadangi dalį tradicinių pamokų jau pakeitė mokymas(is) nuotoliniu būdu. Kiekvienais metais komplektuojamos suaugusiųjų mokinių klasės, kurių mokiniai pradinį, pagrindinį ir vidurinį išsilavinimą įgyja mokydamiesi per Moodle sistemą arba pateikiamus dalykų užduočių paketus Pravieniškų skyriuje. Tai kelia nuolatinės kaitos, didėjančio mokytojų profesionalumo ir technologijų modernizavimo iššūkius. Naujos technologijos skatina tarpdalykinę ir vidinę integraciją organizuojant ugdymo procesą virtualiose ir netradicinėse edukacinėse erdvėse. |
| **IŠTEKLIŲ ANALIZĖ:** |
| Organizacinė struktūra.  Mokyklos steigėjas – Kaišiadorių rajono savivaldybės taryba. Mokyklai vadovauja direktorius, veiklą koordinuoja pavaduotojas ugdymui, skyrių vedėjas ir pavaduotojas ūkiui ir bendriesiems reikalams.  Mokykloje veikia dvi savivaldos institucijos: Mokyklos taryba, Mokytojų taryba. |
| Žmogiškieji ištekliai.  2021 rugsėjo mėn. 1 dieną mokykloje mokėsi 489 mokiniai. Iš jų:  - 67 mokiniai mokyklos suaugusiųjų 9 -12 klasėse;  - 422 mokinių Pravieniškių skyriuose 3-4, 7-12 klasėse.  Mokykloje yra 24 klasių komplektai: 4 - suaugusiųjų pagrindinio ir vidurinio ugdymo programų klasėse (9, 10, 11 ir 12), 20 – suaugusiųjų pradinio, pagrindinio ir vidurinio ugdymo mokyklos Pravieniškių skyriuose.  Įstaigos darbuotojų skaičius: mokykloje dirba 36 darbuotojai (29 mokytojai specialistai), 3 nepedagoginiai darbuotojai, 4 administracijos darbuotojai). |
| Planavimo sistema.  Mokyklos planavimo sistemą sudaro: mokyklos strateginis planas, metinis veiklos planas, mokslo metų ugdymo planas, mėnesio veiklos planai, formaliojo ir neformaliojo švietimo programos, ilgalaikiai dalykų planai.  Mokykloje rengiami ir vykdomi Metodinių grupių pasitarimai bei atestacinės komisijos posėdžiai. Veiklos planavime dalyvauja mokyklos savivaldos institucijos, planai aptariami Mokyklos, Mokytojų tarybos posėdžiuose. |
| Finansiniai ištekliai.  Mokyklos veikla finansuojama iš savivaldybės biudžeto ir mokymo lėšų, valstybės spec. dotacijų. Mokykla turi paramos gavėjo statusą.  Bendra informaciją apie 2020 metų asignavimus ir jų panaudojimą.  Kaišiadorių suaugusiųjų mokyklos 2020 metams Švietimo programai vykdyti: savivaldybės biudžeto lėšų skirta 115891 eurai, panaudota 98976 eurai. Mokinio krepšelio skirta 711863 eurai, panaudota 711862 eurai, iš jų: darbo užmokesčiui ir socialiniam draudimui 697335 Eur mokymo priemonėms ir vadovėliams įsigyti 4060 Eur mokinių pažintinei veiklai -778 Eur mokytojų kvalifikacijai – 749 Eur IKT – 1752 Eur neformaliajam švietimui – 2000 Eur Skaitmeninio ugdymo plėtrai skirta – 4500 eurų, iš jų 1400 ilgalaikiam turtui, panaudota 4467 Eur ilgalaikiam turtui 1367,3 Eur Specialiųjų dotacijų mokiniams turintiems specialiųjų ugdymosi poreikių – 20300 eurų, panaudota 20300 Eur Mokytojų skaičiaus optimizavimui – 1857 eurai, panaudota 1857 Eur. Socialinės programos- savivaldybės biudžeto lėšos - 163 eurai, panaudota 163 Eur valstybės biudžeto – 1143 eurai, panaudota 1143 Eur.  Specialiosios programos (įstaigos uždirbtos pajamos) ataskaitinio laikotarpio asignavimų planas - 700 eurų, panaudota 368 Eur.  Nuo metų pradžios gauta 1,2 proc. - 732 eurų. |
| Materialiniai ištekliai.  Ryšių sistema, informacinės ir komunikavimo sistemos. Mokyklos kompiuteriai prijungti prie internetinio LITNET ryšio, yra 1 telefono abonentas, penki mobilieji telefonai. Prie interneto prijungti 22 kompiuteriai. Mokykloje iš viso yra 51 stacionarus, 34 nešiojami kompiuteriai, 4 interaktyviosios lentos.  Mokykla naudojasi elektroninio pašto paslaugomis, mokinių ir mokytojų registrais, NEC sistema KELTAS, švietimo valdymo informacine sistema ŠVIS. Banko pavedimai, vietiniai ir tarpiniai mokėjimai bei kitos operacijos atliekamos naudojant bankų internetines sistemas. Organizuojant nuotolinį mokymą naudojamasi KTU nuotolinio mokymo platforma MOODLE. |
| Vidaus darbo kontrolės sistema.  Darbuotojai dirba pagal mokyklos direktoriaus patvirtintus pareigybių aprašus, darbo tvarkos taisykles, mokyklos nuostatus bei darbo planus. Vidaus darbo kontrolės rezultatai aptariami Mokytojų tarybos posėdžiuose, administracijos pasitarimuose. |
| **Mokyklos stipriųjų ir silpnųjų pusių bei galimybių ir grėsmių analizė (SSGG)** |
| STIPRYBĖS (S)   1. Mokykla yra atvira ir lanksti organizacija, aktyviai bendradarbiaujanti su kitomis ugdymo ir ne ugdymo institucijomis, palaikanti ilgalaikius ryšius su socialiniais partneriais ir vietos bendruomene. 2. Andragogai ugdomosios veiklos uždavinius derina su mokinių individualiais gebėjimais ir asmenine mokymosi patirtimi. 3. Sudarytos lanksčios mokymo formos, padedančios mokyklos mokiniams derinti mokslą ir darbą. 4. Parengtos nuotolinio mokymosi programos ir turinys. 5. Mokyklos mokytojai suvokia nuolatinio mokymosi būtinybę nuolat kintančioje aplinkoje. Siekdami geresnių ugdymo rezultatų jie sistemingai kelia savo profesinę kvalifikaciją, domisi savo ugdymo srities ir švietimo naujovėmis. 6. Teikiamos informavimo ir konsultavimo paslaugos mokiniams. 7. Puoselėjamas palankus ir saugus mikroklimatas. 8. Vykdomos neformaliojo švietimo programos siekiant mokiniams suteikti papildomų kultūros, istorijos, sporto ir sveikatingumo žinių. |
| SILPNYBĖS (S)   1. Mokinių mokymosi motyvacijos, elgesio kultūros stoka, prastas pamokų lankomumas. 2. Ne visi mokiniai įgyja optimalių bendrųjų ir dalykinių kompetencijų lygį, nes jų pažanga yra nevienodai sparti ir fragmentiška. 3. Mokiniai vengia į(si)vertinti savo mokymosi pasiekimus ir pažangą. 4. Mokiniams trūksta pasitikėjimo savimi ir atsakomybės už savo mokymąsi. |
| GALIMYBĖS (G)  1. Ugdymo plano dalykų integravimas atliepiant mokinių poreikius.  2. Papildomų švietimo veiklų organizavimas rajono žmonėms teikiant mokymosi visą gyvenimą paslaugas.  3. Nuotolinio mokymo paslaugų plėtojimas.  4. Vertinimo ir įsivertinimo duomenų panaudojimas siekiant aukštesnės mokymo(si) kokybės ir efektyvesnio mokyklos veiklos organizavimo. |
| GRĖSMĖS (G)  1. Mokinių skaičiaus mažėjimas.  2. Ūkio lėšų mažėjimas trukdo kurti kokybišką ir saugią mokymosi aplinką.  3. Skirtinga Pravieniškių skyrių sektorių lokalizacija sukuria papildomą darbo krūvį turint tą patį pedagoginių ir nepedagoginių darbuotojų etatų skaičių.  4. Psichotropinių medžiagų plitimas, jų vartojimas tarp mokinių.  5. Mažėjant klasių komplektų skaičiui atitinkamai mažės darbo krūviai, kils grėsmė netekti kvalifikuotų, kompetentingų, mokančių užsienio kalbas, naudojančių šiuolaikines IKT mokytojų. Nukentės paslaugų kokybė. |

**II. TRUMPA 2020 METŲ STRATEGINIO PLANO ANALIZĖ**

|  |  |  |  |  |  |  |
| --- | --- | --- | --- | --- | --- | --- |
| Tikslo kodas | Uždavinio kodas | Programos tikslo/ uždavinio pavadinimas | | Programos tikslo/uždavinio vertinimo kriterijaus pavadinimas | Planuota reikšmė | Faktinė reikšmė |
| **01** | Programos tikslas. Visapusiškai tenkinti individualius mokinių ugdymosi poreikius, siekti mokinių mokymosi pažangos ir geresnių mokyklos veiklos rezultatų bendradarbiaujant. | | | | | |
| **R-01-01** Mokiniai, baigę atitinkamos pakopos programas (proc.). | | | | 71 proc. | 60 proc.  (sumažėjo) |
| **01.01.** | Sudaryti sąlygas suaugusiems ir jaunimui gauti kokybišką išsilavinimą maksimaliai išnaudojant ugdymo plano teikiamas galimybes, tobulinant mokinio individualios pažangos fiksavimą ir mokymąsi bendradarbiaujant. | | P-01-01-01 Mokinių dalis įgijusių pradinį išsilavinimą. | 66 proc. | 67 proc.  (padidėjęs) |
| P-01-01-02 Mokinių dalis įgijusių pagrindinį išsilavinimą. | 71 | 71 |
| P-01-01-03 Mokinių dalis įgijusių vidurinį išsilavinimą. | 52 proc. | 52 proc. |
| **02** | Programos tikslas. Kurti kokybišką, saugią, patrauklią ir higienos normų reikalavimus atitinkančią ugdymo aplinką. | | | | | |
| **R-02-01** Sukurti kokybišką mokymosi aplinką (proc.). | | | | 80 proc. | 70 proc.  (sumažėjęs) |
|  | | Atnaujinti edukacines erdves, atitinkančias higienos normų reikalavimus. | P-02-01-01 Atnaujintos mokyklos ugdymo(si) aplinkos vienetais. | 2 | 3  (padidėjęs) |
| Modernizuoti mokyklos ugdymą, ugdymo aplinką tinkamai aprūpinti būtinomis priemonėmis ir paslaugomis. | P-02-01-02 Lėšos tenkančios vienam mokiniui (Eur). | 1400 Eur | 1700 Eur  (padidėjęs) |

*EGZAMINAI, PUPP*

|  |  |  |
| --- | --- | --- |
|  | 2019 m. | 2020 m. |
| Visi brandos egzaminai | Visų VBE įvertinimo vidurkis mokykloje 29,6. Šalies atitinkamo tipo mokykloje 36,6. | Visų VBE įvertinimo vidurkis mokykloje 30,6. Šalies atitinkamo tipo mokykloje 40,6. |
| Lietuvių kalba ir literatūra,  Technologijų  MBE | 30 proc. abiturientų, laikiusių lietuvių kalbos ir literatūros bei technologijų mokyklinius brandos egzaminus, gavo 6 balų įvertinimus.  Egzaminą laikiusių abiturientų vidutinis egzamino įvertinimas: - lietuvių 6,0 mokykloje (5,5 Šalies atitinkamo tipo mokyklose);  - technologijų 8,5 (8,5 Šalies atitinkamo tipo mokyklose). | 49,2 proc. abiturientų, laikiusių lietuvių kalbos ir literatūros bei technologijų mokyklinius brandos egzaminus, gavo 6 balų įvertinimus.  Egzaminą laikiusių abiturientų vidutinis egzamino įvertinimas: - lietuvių 6,6 mokykloje (5,0 Šalies atitinkamo tipo mokyklose);  - technologijų 7,5 (8,5 Šalies atitinkamo tipo mokyklose). |

58,7 proc. mokinių įgijo vidurinį išsilavinimą.

PUPP 2019-2020 m.m. nevyko. 90 proc. mokinių įgijo pagrindinį išsilavinimą.

**III.STRATEGINIŲ TIKSLŲ IR PROGRAMŲ ĮGYVENDINIMAS**

|  |  |  |  |  |  |
| --- | --- | --- | --- | --- | --- |
| Institucijos strateginiai tikslai ir efekto kriterijai: | | | | | |
| Kodas | | Strateginio tikslo pavadinimas: | | | |
| 01 | | Užtikrinti švietimo kokybę ir sudaryti sąlygas mokytis visą gyvenimą, padėti pasirengti integracijai į visuomenę ir siekti asmeninės ūgties. | | | |
| Strateginio tikslo aprašymas: vadovaudamasi Lietuvos pažangos strategija „Lietuva 2030“, Valstybės švietimo 2013-2022 m. strategija, Bendrosiomis programomis, Bendraisiais ugdymo planais, Lietuvos higienos normomis ir Kaišiadorių rajono savavaldybės 2020-2022 m. strateginiu veiklos planu mokykla rengia savo ugdymo planą ir įgyvendina suaugusiųjų pradinio, pagrindinio ir vidurinio ugdymo programas siekdama didinti mokymosi motyvaciją, mokymosi prieinamumą įvairių poreikių bei įvairiomis aplinkybėmis besimokantiems mokiniams, sudaryti sąlygas mokiniams tenkinti saviraiškos poreikius. Siekiant įgyvendinti 2021-2023 m. strateginio plano tikslus bus telkiama visa mokyklos bendruomenė. | | | | | |
| Įgyvendinant šį strateginį tikslą vykdomos programos:  Ugdymo turinio programos įgyvendinimas (01)  Ugdymo aplinkos programos įgyvendinimas (02) | | | | | |
| Vertinimo kriterijaus kodas | Efekto vertinimo kriterijaus pavadinimas | | 2021-ųjų metų | 2022-ųjų metų | 2023-ųjų metų |
| E-01 | Mokinių, padariusių individualią ugdymosi pažangą, dalis (proc.) | | 73 | 74 | 75 |

**VYKDOMOS PROGRAMOS**

|  |  |  |  |  |
| --- | --- | --- | --- | --- |
| Programos pavadinimas | Švietimo programa Kodas 02 | | | |
| Ugdymo turinio programos įgyvendinimas (01) | | | | |
| Biudžetiniai metai | 2021 m. | | | |
| Asignavimų valdytojas | Kaišiadorių suaugusiųjų mokyklos direktorė Jurgita Nauckūnienė | | | |
| Pareigybių skaičius | Pedagoginių normų skaičius –33,09 | | | |
| Programos koordinatorius | Direktoriaus pavaduotoja ugdymui Stasė Kacevičienė,  Pravieniškių skyrių vedėjas Rimantas Rušas | | | |
| Programa | Tęstinė | | | |
| Programos parengimo argumentai | Programa įgyvendina Lietuvos pažangos strategijos „Lietuva 2030” nuostatas: sudaryti sąlygas formuotis kūrybingai, atsakingai ir atvirai asmenybei. Ji skirta realizuoti Kaišiadorių suaugusiųjų mokyklos strategines nuostatas – užtikrinti švietimo kokybę ir sudaryti sąlygas mokytis visą gyvenimą, padėti pasirengti integracijai į visuomenę ir siekti asmeninės ūgties. Programa orientuota pagal galimybes siekti individualios mokinių pažangos, aukštesnių jų ugdymo(si) rezultatų, yra skirta darbuotojų mokymuisi ir kvalifikacijos tobulinimui. | | | |
| Programos tikslas | Visapusiškai tenkinti individualius mokinių ugdymosi poreikius, siekti mokymosi pažangos ir geresnių veiklos rezultatųbendradarbiaujant. | | | |
| Tikslo įgyvendinimo aprašymas: Mokyklos mokytojai, klasių kuratoriai, atsižvelgdami į specifinius mokinių mokymosi poreikius, teikia pedagoginę, socialinę bei karjeros planavimo pagalbą, teikia rekomendacijas mokiniams, skatina mokinių savarankiškumą ir atsakomybę už savo mokymąsi. Ugdymo turinys konkretinamas ir pritaikomas didinant švietimo prieinamumą ir patrauklumą asmenims, neformaliai per gyvenimo praktiką įgijusiems žinių. Kad galėtų įgyvendinti mokymosi visą gyvenimą siekius mokykloje, mokytojai nuolat kelia kvalifikaciją ir dalinasi gerąja patirtimi.  **Rezultato kriterijai:** Mokiniai, baigę/ įgiję išsilavinimą atitinkamos pakopos programas, (proc.).  **Uždavinys:**  01.01.Sudaryti sąlygas suaugusiesiems gauti kokybišką išsilavinimą maksimaliai išnaudojant ugdymo plano teikiamas galimybes, tobulinant mokinio individualios pažangos fiksavimą ir mokymąsi bendradarbiaujant.  **Produkto kriterijai:**  Įgijusių pradinį išsilavinimą dalis (proc.).  Įgijusių pagrindinį išsilavinimą dalis (proc.).  Įgijusių vidurinį išsilavinimą dalis (proc.).  Pasirinkusių ir išlaikiusių brandos egzaminus skaičius (proc).  Kvalifikacijos tobulinimo valandų skaičius, tenkantis vienam darbuotojui per metus (vnt.).  **Priemonės:**   * + 1. Užtikrinti kokybišką mokyklos ugdymo plano įgyvendinimą.   01-01-02 Taikyti mokinių pažangos ir pasiekimų vertinimo ir įsivertinimo sistemą siekiant padėti mokiniui save pažinti, mokytis ir resocializuotis visuomenėje.  01-01-03 Įgyvendinti kvalifikacijos kėlimo programą, atitinkančią strateginius mokyklos tikslus.  01-01-04 Organizuoti tarpinstitucinius konkursus, varžybas ir socialines akcijas.  01-01-05 Dalyvauti respublikiniuose konkursuose ir tarptautiniuose projektuose.  01-01-06 Vystyti bendradarbiavimo veiklas su kitomis ugdymo institucijomis. | | | | |
|  | | | | |
| Programos pavadinimas | | Švietimo programa | Kodas | 02 |
| Ugdymo aplinkos programos įgyvendinimas (02) | | | | |
| Biudžetiniai metai | | 2021 m. | | |
| Asignavimų valdytojas | | Kaišiadorių suaugusiųjų mokyklos direktorė Jurgita Nauckūnienė | | |
| Pareigybių skaičius | | 4 personalo darbuotojai | | |
| Programos koordinatorius | | Direktoriaus pavaduotoja ūkio ir bendriesiems reikalams  Inga Butkevičienė | | |
| Programa | | Tęstinė | | |
| Programos parengimo argumentai | | Programa siekiama pagerinti švietimo kokybę, sudaryti suaugusiems mokiniams ir mokytojams palankesnes, sveikesnes ugdymo(si) sąlygas, kurios atitinka Bendrojo lavinimo mokyklos higienos normų ir taisyklių reikalavimus. Siekiama užtikrinti racionalų mokyklos funkcionavimą, programoje numatytos priemonės siejamos su sveikos ir saugios aplinkos kūrimu mokykloje ir jos skyriuose. | | |
| Programos tikslas | | Kurti kokybišką, saugią, patrauklią ir inovatyvią higienos normų reikalavimus atitinkančią ugdymo aplinką. | | |
| Tikslo įgyvendinimo aprašymas: Saugios ir sveikos ugdymosi sąlygos būtinos siekiant tinkamai įgyvendinti valstybės švietimo politiką ir pagrindines jos nuostatas. Mokykloje ne tik svarbu užtikrinti higienos normas atitinkančią aplinką, bet ir atnaujinti esamas patalpas bei kurti naujas edukacines erdves. Tik tokiu atveju mokykla gebės tobulinti ugdymo procesą bei sistemingai gerinti mokyklos veiklos rezultatus.  **Rezultato kriterijus:**  Higienos normų reikalavimų vykdymas, kokybiškos mokymosi aplinkos sukūrimas (proc.)  **Uždavinys:**  **02.01** Atnaujinti edukacines erdves, atitinkančias higienos normų reikalavimus.  **Produkto kriterijai:**  Atnaujintos mokyklos ugdymo(si) aplinkos (vnt.)  Priemonės:  02-01-01 Modernizuoti ir atnaujinti esamas ugdymo(si) erdves.  **Uždavinys:**  **02-02** Modernizuoti mokyklos ugdymą, ugdymo aplinką tinkamai aprūpinti būtinomis priemonėmis ir paslaugomis.  **Produkto kriterijai:**  Mokymo priemonėms išleistos lėšos, tenkančios vienam mokiniui (tūkst. eur).  Priemonės:  02-02-01 Atnaujinti vadovėlių ir mokymo(si) priemonių bazę, papildyti skaitmeninėmis ir kitomis moderniomis mokymosi(si) priemonėmis, virtualiomis mokymosi aplinkomis.  02-02-02 Atnaujinti mokytojų kompiuterines darbo vietas, įdiegti internetinį ryšį Pravieniškių skyrių mokytojų kambaryje.  02-02-03 Dalyvauti konkursuose, projektuose, siekiant gauti papildomų lėšų mokymo priemonėms įsigyti. | | | | |

VERTINIMO KRITERIJŲ SUVESTINĖ

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Vertinimo kriterijus | | |  | Planuojamas rezultatas (metai) | | | | |
| Kodas | Rūšis | Pavadinimas | Mano vnt. | 2020 m. | | 2021 m. | 2022 m. | 2023 m. |
| Planuota | Įgyvendinta |
| R-01-01 | Rezultato kriterijus | Mokiniai, baigę atitinkamos pakopos programas | Proc. | 70 | 65 | 66 | 67 | 68 |
| R-02-01 | Rezultato kriterijus | Sukurta kokybiška mokymosi aplinka | Proc. | 80 | 80 | 81 | 82 | 83 |
| P-01-01-01 | Produkto (programos uždavinio) | Įgijusių pradinį  Išsilavinimą mokinių dalis. | Proc. | 67 | 65 | 66 | 67 | 68 |
| P-01-01-02 | Produkto (programos uždavinio) | Įgijusių pagrindinį išsilavinimą mokinių dalis. | Proc. | 70 | 70 | 71 | 72 | 73 |
| P-01-01-03 | Produkto (programos uždavinio) | Įgijusių vidurinį išsilavinimą mokinių dalis. | Proc. | 50 | 51 | 52 | 53 | 54 |
| P-01-01-04 | Produkto (programos uždavinio) | Pasirinkusių ir išlaikiusių brandos egzaminus skaičius | Proc. | 40 | 41 | 42 | 43 | 44 |
| P-01-01-05 | Produkto (programos uždavinio) | Kvalifikacijos tobulinimo valandų skaičius, tenkantis vienam darbuotojui per metus (vnt.) | Vnt. | 50 | 51 | 65 | 67 | 70 |
| P-02-01-01 | Produkto (programos uždavinio) | Atnaujintos mokyklos ugdymo(si) aplinkos vienetais | Vnt. | 1 | 1 | 2 | 3 | 4 |
| P-02-01-02 | Produkto (programos uždavinio) | Mokymo priemonėms išleistos lėšos, tenkančios vienam mokiniui | Eur. | 1400 | 1730 | 1730 | 1740 | 1750 |